
Serviciul Proiecte cu Finanţare Internaţională
SC2011 – 2646/09.02.2011
REFERAT
privind aprobarea Actului adiţional nr. 1 la Acordul de parteneriat aprobat prin  Hotărârea Municipiului Timişoara nr. 351/29.09.2009 privind aprobarea participării, în calitate de partener,  a  Municipiului Timişoara la Proiectul "BARRABARRIPEN - un model interregional de incluziune destinat femeilor rome", în cadrul Programului Operaţional Sectorial Dezvoltarea Resurselor Umane (POSDRU), Axa prioritară 6 "Promovarea incluziunii sociale", Domeniul major de intervenţie 6.2. "Îmbunătăţirea accesului şi participării grupurilor vulnerabile pe piaţa muncii" şi a contribuţiei proprii la acest proiect
La solicitarea Municipiului Reşiţa,  Consiliul Local al Municipiului Timişoara a aprobat, prin Hotărârea nr. 351/29.09.2009, participarea Municipiului Timişoara, în calitate de partener,  la Proiectul “BARRABARRIPEN - un model interregional de incluziune destinat femeilor rome”, în cadrul Programului Operaţional Sectorial Dezvoltarea Resurselor Umane (POSDRU), Axa prioritară 6 „Promovarea incluziunii sociale”, Domeniul major de intervenţie 6.2. „Îmbunăţirea accesului şi participării grupurilor vulnerabile pe piaţa muncii”, semnând în acest sens Acordul de parteneriat înregistrat cu Nr. 15754/02.09.2009.
Acordul de Parteneriat, semnat de reprezentanţii: Municipiul Reşiţa ca partener principal şi coordonator de proiect, Municipiul Timişoara  ca partener 1,  Municipiul Drobeta Turnu Severin ca partener 2, Municipiul Târgu Jiu ca partener 3, Agenţia Metropolitană pentru Dezvoltare Durabilă Braşov ca partener 4, Universitatea Eftimie Murgu din Reşiţa ca partener 5, Universitatea de Vest din Timişoara ca partener 6, Agenţia Judeţeană de Ocupare a Forţei de Muncă din Caraş-Severin ca partener 7, Asociaţia Parudimos din Timişoara ca partener 8, exprimă acordul de voinţă al acestora în vederea implementării proiectului.
Proiectul va contribui la promovarea unei societăţi inclusive, care să faciliteze accesul şi integrarea femeilor de etnie romă pe piaţa muncii. Proiectul contribuie la atingerea obiectivelor Uniunii Europene privind creşterea ratei de ocupare în rândul femeilor şi a obiectivului general POS DRU prin facilitarea accesului femeilor rome inactive profesional la educaţie şi ocupare. 
Prin activităţile sale, proiectul urmăreşte un model de incluziune socială a femeilor inactive profesionale în 3 regiuni de dezvoltare (Vest, Sud-Vest Oltenia, Centru, respectiv 5 judeţe: Caraş-Severin, Timiş, Mehedinţi, Gorj şi Braşov) prin structuri instituţionalizate de sprijin, programe individualizate de calificare-recalificare, sprijin şi monitorizare, campanii de conştientizare şi informare directă a decidenţilor pe piaţa muncii, şi indirect a comunităţilor rome şi a întregii societăţi. Aceste demersuri vor fi susţinute printr-un parteneriat solid între autorităţile locale, centrele de cercetare locală economico-socială, instituţii de ocupare a forţei de muncă şi ONG-uri specializate în problematica etniei rome.
Proiectul se încadrează în topica Axei prioritare 6 „Promovarea incluziunii sociale”, Domeniul major de intervenţie 6.2. „Îmbunăţirea accesului şi participării grupurilor vulnerabile pe piaţa muncii” din cadrul Programului  Operaţional Sectorial Dezvoltarea Resurselor Umane (POSDRU). 
Obiectivul general al Axei prioritare 6 „Promovarea incluziunii sociale” este: facilitarea accesului pe piaţa muncii a grupurilor vulnerabile şi promovarea unei societăţi inclusive şi coezive în scopul asigurării bunăstării tuturor cetăţenilor. 
Această axă prioritară urmăreşte dezvoltarea de programe specifice pentru dezvoltarea personală, atât în scopul consolidării motivaţiei pentru formarea profesională şi integrării grupurilor vulnerabile pe piaţa muncii, cât şi pentru îmbunătăţirea accesului acestora pe piaţa muncii. Acţiunile specifice de combatere a discriminării directe şi indirecte vor fi completate de măsuri de creştere a ratei de activitate.

Domeniul major de intervenţie 6.2. „Îmbunăţirea accesului şi participării grupurilor vulnerabile pe piaţa muncii” vizează facilitarea accesului la ocupare pentru persoanele care aparţin grupurilor vulnerabile, în scopul evitării excluziunii sociale, marginalizării, discriminării şi riscului de sărăcie.

Proiectul se adresează unui număr de beneficiari, repartizaţi astfel:

Grup ţintă I: persoane de etnie romă, mediatori sociali;
Grup ţintă II: femei rome;
Grup ţintă III: manageri de firme.
Grup ţintă I este format din persoane de etnie romă, care vor instruiţi pentru a deveni mediatori sociali pentru comunităţi rome şi care vor fi angajaţi pe o perioadă de 13 luni în cadrul proiectului. Condiţii: apartenenţa la comunitatea romă, să fie respectat de comunitate, absolvirea a cel puţin studiilor medii, calităţi personale etice şi morale deosebite: seriozitate, abilităţi de comunicare. Aceştia vor beneficia de cursuri acreditate CNFPA, vor participa la activităţi de recrutare, motivare, sprijin social ţintă II şi vor constitui sprijin metodologic pentru experţii implicaţi în proiect.
Grupul ţintă II este format din femei rome cu vârste cuprinse între 18 şi 46 ani, care:

· nu au o calificare de bază (cu condiţia de a avea minim 4 clase absolvite) sau
· deţin o calificare, însă nu este solicitată pe piaţa muncii sau şi-au pierdut abilităţile profesionale datorită unei perioade lungi de inactivitate (ex femeile casnice). 
Acestea vor beneficia de planuri individualizate, cursuri de calificare-recalificare acreditate CNFPA, stagii de practică individualizate, servicii speciale de consiliere şi orientare dedicate sprijinului psihologic şi social, vor participa la campanii de informare, târguri de muncă.

Grupul ţintă III este format din manageri. Aceştia vor beneficia de cursuri de interculturalitate pe problematica romă, informare profesională, vor participa ateliere de lucru, realizarea de studii de specialitate, campanii de schimbare a atitudinii faţă de romi.

Beneficiile acestui proiect sunt următoarele:

· în fiecare Primărie implicată în proiect se va înfiinţa câte un Centru de Incluziune Socială, cu scopul 
de consultanţă, sprijin metodologic pentru grupul ţintă I şi III, sprijin social, psihologic pentru grupul ţintă II, care va fi dotat şi utilat din fondurile proiectului. Centru de Incluziune Socială Timisoara va beneficia de serviciile unei echipe formată din: 1 coordonator centru, 1 expert educaţional, 2 psihologi,  1 asistent social,  1 expert profesional ( in ocuparea  forţei de muncă ),  1 consultant rom şi  11 mediatori sociali romi;
· studii, baze de date privind populaţia romă;
· calificarea unui număr de 43 de persoane de etnie roma ca mediatori sociali;

· calificarea unui număr de 774 de femei rome;

· subvenţii pentru 200 de angajatori;

· videoconferinţe, conferinţe de presă, materiale de promovare;
· crearea în cadrul partenerului 5 - Agenţia Metropolitană pentru Dezvoltare Durabilă Braşov - a unui Centru de Studii şi Cercetări pentru Persoanele Dezavantajate Social, care va avea ca şi atribuţii realizarea de studii şi cercetări ştiinţifice;

Astfel, transferabilitatea proiectului se va realiza prin:
· derularea programelor de calificare-recalificare şi după finalizarea proiectului;

· rezultatele proiectului vor fi transferate către alte regiuni de dezvoltare, precum şi către alte 
grupuri ţintă considerate a fi defavorizate;

· experţii din cadrul Centrelor de Incluziune Socială vor depune proiecte de finanţare adresate 

şi altor categorii de persoane defavorizate, precum şi proiecte de perfecţionare a specialiştilor în domeniul incluziunii sociale etc.
Prin adresa înregistrată la Primăria Municipiului Timişoara cu nr. CDD 2011- 21/27.01.2011, Municipiul Reşiţa ne-a comunicat faptul că proiectul “BARRABARRIPEN - un model interregional de incluziune destinat femeilor rome” a fost acceptat spre finanţare, urmând a fi implementat în mediul urban, la nivel interregional şi se va derula pe o perioadă de 22 de luni.

Lansarea proiectului, în cadrul Parteneriatului, a definitivat aspecte privind managementul acestuia.Astfel faţă de acordul semnat la momentul  anterior depunerii  proiectului au intervenit unele modificări, care necesită aprobarea şi semnarea unui act adiţional, după cum urmează:

· valoarea totală a proiectului a fost defalcată pe parteneri;
Valoarea totală a proiectului este de 5.351.091,55 lei . Municipiului Timişoara  - Partener 1 în cadrul proiectului menţionat, îi revine un buget total de 1.123.831,67 lei, ceea ce reprezintă  21% din valoarea totală a proiectului, buget prevăzut în anexa 2.
Contribuţia proprie a Municipiului Timişoara în calitate de partener rămâne de 1.9 % din valoarea  bugetului total alocat acestuia, respectiv 21.404 lei .
- s-a convenit că în bugetele repartizate pe parteneri sunt cheltuieli ce vor fi gestionate direct de parteneri (achiziţiile – cheltuieli de tip FEDR, materiale consumabile, cheltuieli de administraţie, cheltuieli cu resursa umană şi participanţi) iar cheltuieli comune pentru toţi partenerii ce vor fi gestionate la nivel de management de proiect (cheltuieli cu resursa umană a managementului de proiect, taxe, publicitate, audit, cheltuieli ce prevăd rezerva de contingenţă);
Ca urmare a acestor decizii suma ce urmează a fi gestionată de Municipiul Timişoara din totalul bugetului ce îi revine în calitate de Partener 1 în acest proiect, este de 964.801,80 lei + 26.131,63 lei  TVA , buget prezentat în Anexa 3. Suma reprezentând TVA-ul va fi decontată pe parcursul implementării proiectului.
- s-a convenit întocmirea unui Act Adiţional în acest sens.
Având în vedere cele menţionate mai sus,
PROPUNEM:
1. Aprobarea Actului Adiţional nr. 1 la Acordul de parteneriat aprobat prin Hotărârea Consiliului Local al Municipiului Timişoara nr. 351/29.09.2009 privind aprobarea participării, în calitate de partener,  a  Municipiului Timişoara la Proiectul "BARRABARRIPEN - un model interregional de incluziune destinat femeilor rome" cu un buget total de 5.351.091,55 lei finantat din Fondul Social European în cadrul Programului Operaţional Sectorial Dezvoltarea Resurselor Umane (POSDRU), Axa prioritară 6 "Promovarea incluziunii sociale", Domeniul major de intervenţie 6.2. "Îmbunătăţirea accesului şi participării grupurilor vulnerabile pe piaţa muncii" şi a contribuţiei proprii la acest proiect, Act Adiţionatl prevăzut în Anexa 1.
2. Aprobarea Bugetului ce ii revine Municipiului Timişoara în calitate de partener 1 în proiectul "BARRABARRIPEN - un model interregional de incluziune destinat femeilor rome", în cadrul Programului Operaţional Sectorial Dezvoltarea Resurselor Umane (POSDRU), Axa prioritară 6 "Promovarea incluziunii sociale", Domeniul major de intervenţie 6.2. "Îmbunătăţirea accesului şi participării grupurilor vulnerabile pe piaţa muncii",în valoare de 1.123.831,67 lei,  Buget prevăzut în Anexa2.
3. Aprobarea Cheltuielilor gestionate de către Municipiului Timişoara în calitate de partener 1 în proiectul "BARRABARRIPEN - un model interregional de incluziune destinat femeilor rome", în cadrul Programului Operaţional Sectorial Dezvoltarea Resurselor Umane (POSDRU), Axa prioritară 6 "Promovarea incluziunii sociale", Domeniul major de intervenţie 6.2. "Îmbunătăţirea accesului şi participării grupurilor vulnerabile pe piaţa muncii" în valoare de 964.801,80 lei, , Cheltuieli prevăzute  în Anexa 3.

